wickkiey/tamil-wikipedia-markdown huggingface dataset:
# ஜோதிர்மய் சிங் மகதோ


**ஜோதிர்மய் சிங் மகதோ** (*Jyotirmay Singh Mahato*) ஓர் இந்திய அரசியல்வாதி ஆவார். புருலியா மாவட்டத்தில் உள்ள இவரது கிராமத்தின் பெயர் பத்ராதிக். சூன் 2020 முதல் பாஜகவின் மேற்கு வங்க பிரிவின் மாநில பொதுச் செயலாளராகவும் பணியாற்றுகிறார். இவர் பாரதிய ஜனதா கட்சி உறுப்பினராக 2019ஆம் ஆண்டில் நடைபெற்ற இந்தியப் பொதுத் தேர்தலில் மேற்கு வங்கத்தின் புருலியா மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். மகதோ 2024ஆம் ஆண்டு நடைபெற்ற பொதுத்தேர்தலில் மீண்டும் போட்டியிட்டு இரண்டாம் முறையாக மக்களவை உறுப்பினர் ஆனார்
# காகாசான் ராக்யாட்


**காகாசான் ராக்யாட்** (ஆங்கிலம்: *People's Might*; மலாய்: *Gagasan Rakyat*) என்பது மலேசியாவின் அரசியல் கூட்டணிகளில் ஒன்றாகும். தற்போது இது ஒரு செயலிழந்த அரசியல் கூட்டணியாகும். 1990-ஆம் ஆண்டில் துங்கு ரசாலி அம்சா (*Tengku Razaleigh Hamzah*) என்பவரால் நிறுவப்பட்டது.  

4 பிப்ரவரி 1988-இல், கோலாலம்பூர் உயர்நீதிமன்றத்தால் அம்னோ கட்சி ஒரு சட்டபூர்வமற்ற கட்சி என அறிவிக்கப்பட்டதும் ஒரு மாற்றுக் கூட்டணியாக காகாசான் ராக்யாட் தோற்றுவிக்கப்பட்டது.  

1996-ஆம் ஆண்டில், காகாசான் ராக்யாட் கூட்டணியில் உறுப்பியம் பெற்றிருந்த கட்சிகளுக்குள் ஏற்பட்ட உட்பூசல்களினால் இந்தக் கூட்டணி கலைக்கப்பட்டது.  

## மேலும் பார்க்க
- அம்னோ
# உணவு அதிகாரமளிக்கும் திட்டம்



**உணவு அதிகாரமளிக்கும் திட்டம்** (ஆங்கிலம்: **Food Empowerment Project** அல்லது **F.E.P.**) என்பது நனிசைவம் மற்றும் உணவு நீதியை மையமாகக் கொண்ட ஒரு தன்னார்வ அடிப்படையிலான இலாப நோக்கற்ற அமைப்பாகும். அதன் பணி அறிக்கையாவது "ஒருவரின் உணவுத் தேர்வுகளின் முக்கியத்துவத்தை அங்கீகரிப்பதன் மூலம் மிகவும் நியாயமான, நிலையான உலகத்தை உருவாக்குவது" என்பதாகும். 2006-ஆம் ஆண்டு லாரன் ஓர்னெலா எனபவரால் நிறுவப்பட்ட இந்நிறுவனத்தை இன்றுவரை தொடர்ந்து அவரே வழிநடத்தி வருகிறார்.
# இரா. சச்சிதானந்தம்


**இரத்னவேல் சச்சிதானந்தம்** (*Rathinavel Sachidanandam*) என்பவர் தமிழ்நாட்டைச் ஒரு இந்திய அரசியல்வாதி ஆவார். இவர் 2024 ஆம் ஆண்டு திண்டுக்கல் மக்களவைத் தொகுதியிலிருந்து இந்தியப் பொதுவுடமைக் கட்சி (மார்க்சிஸ்ட்) சார்பாக இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார்.  

## பின்னணி
சச்சிதானந்தம் திண்டுக்கல் மாவட்டம், ரெட்டியார்சத்திரம் ஒன்றியம், காமாட்சிபுரம் கிராமம் கட்டச்சின்னாம்பட்டியைச் சேர்ந்தவர். இவருக்கு ச. கவிதா என்ற மனைவியும், இரா. ச. வைசாலி, இரா. ச. மிருணாளினி ஆகிய இரண்டு மகள்கள் உள்ளனர்.  

## அரசியல் வாழ்வு
இளம் அறிவியல் பட்டதாரியாக சச்சிதானந்தம் தன் இளம் வயதிலிருந்தே மாக்சிய பொதுவுடமைக் கட்சியின் உறுப்பினராக இருந்துவருகிறார். 1987ஆம் ஆண்டு இந்திய மாணவர் சங்கத்தில் மாவட்ட துணைச் செயலாளராகவும், திண்டுக்கல் நகரத் தலைவராகவும் பணியாற்றியுள்ளார். 1992ஆம் ஆண்டு இந்திய இந்திய ஜனநாயக வாலிபர் சங்கம் இணைந்து, 1994-2002 வரை மாவட்டச் செயலாளராக, மாநில செயற்குழு உறுப்பினராக, மாநில துணைச் செயலாளராக பணியாற்றியுள்ளார். 2004-2007 வரை ஆத்தூர், ரெட்டியார்சத்திரம் ஒன்றியங்கள் உள்ளிட்ட மார்க்சிய பொதுவடமைக் கட்சியின் திண்டுக்கல் வட்ட (தாலுகா) செயலாளராகவும், பின்னனர் ரெட்டியார்சத்திரம் ஒன்றியச் செயலாளராகவும் பணியாற்றியுள்ளார். 2007-2018 வரை தமிழ்நாடு விவசாய சங்கத்தில் மாவட்டச் செயலாளர், மாநில துணைச் செயலாளர் மற்றும் அகில இந்திய கிசான் கவுன்சில் உறுப்பினராகவும் பணியாற்றியுள்ளார். இவர் மார்க்சிய பொதுவுடமைக் கட்சியின் தமிழ்நாடு மாநிலக் குழுவின் உறுப்பினராகவும், 2018 ஆம் ஆண்டு முதல் மார்க்சியப் பொதுவடமைக் கட்சியின் திண்டுக்கல் மாவட்டச் செயலாளராக பணியாற்றி வருகிறார்.  

## தேர்தல்கள்
சச்சிதானந்தம் தன் 26 வயதில் ரெட்டியார்சத்திரம் ஒன்றியம், காமாட்சிபுரம் ஊராட்சி மன்றத் தலைவராக தேர்வு செய்யப்பட்டு, 1996-2006 வரை இரண்டு முறை மக்கள் பிரதிநிதியாக பதவிவகித்துள்ளார்.  

2024 ஆம் ஆண்டு திண்டுக்கல் மக்களவைத் தொகுதியிலிருந்து இந்தியப் பொதுவுடமைக் கட்சி (மார்க்சிஸ்ட்) சார்பாக இந்திய நாடாளுமன்றத்தின் கீழவையான மக்களவைக்குத் போட்டியிட்டு தேர்ந்தெடுக்கப்பட்டார்.
# பச்சை வன அணில்



**பச்சை வன அணில்** (*Green bush squirrel*; *பாராசெரசு போயென்சிசு*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது பெனின், கமரூன், காங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, காபோன், கானா, கினியா, லைபீரியா, நைஜீரியா மற்றும் சியரா லியோனி ஆகிய இடங்களில் காணப்படுகிறது.  

## வாழிடம்
பச்சை வன அணிலின் இயற்கை வாழ்விடங்கள் உள்ளன மிதவெப்பமண்டல அல்லது வெப்பமண்டல ஈரமான தாழ் நிலக் காடு மற்றும் தோட்டங்கள்.
# வின்சென்ட் வன அணில்



**வின்சென்ட் வன அணில்** (*Vincent's bush squirrel; பாராசெரசு வின்சென்டி*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இதற்கு ஜாக் வின்சென்ட் நினைவாகப் பெயரிடப்பட்டது. இது மொசாம்பிக்கில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். மேலும் இது வாழ்விட இழப்பால் அச்சுறுத்தப்படுகிறது.
# கருஞ்சிவப்பு வன அணில்



**கருஞ்சிவப்பு வன அணில்** (*Black and red bush squirrel; பாராசெரசு லூசிபெர்*) என்பது மலாவி, தன்சானியா மற்றும் சாம்பியாயில் காணப்படும் சையூரிடே குடும்பத்தைச் சேர்ந்த கொறித்துண்ணி சிற்றினமாகும். மலாவியில், இது மிசுகு மலைகள் மற்றும் நைகா பீடபூமியிலும், தான்சானியா போரோட்டோ மலைகள் மற்றும் மவுண்ட் ருங்வே ஆகியவற்றில் காணப்படுகிறது. இது சாம்பியாவில் காணப்படவில்லை. இங்கு இது மாபிங்கா மலைகள் மற்றும் மாகுட்டு மலைகளில் காணப்படும் என எதிர்பார்க்கப்பட்டது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல ஈரமான மலைப்பாங்கான காடு, மிதவெப்ப மண்டல அல்லது வெப்ப மண்டல வறண்ட புதர் நிலங்கள் மற்றும் மிதவெப்ப அல்லது வெப்ப மண்டல வறண்ட தாழ் நிலப் புல்வெளி ஆகும். வாழிட இழப்பால் இது அச்சுறுத்தப்படுகிறது.
# ஆப்பிரிக்க வன அணில்கள்



**ஆப்பிரிக்க வன அணில்கள்** (*African bush squirrels*) என்பது *பாராசெரசு* என்ற அணில்களின் பேரினமாகும். இது செரினே என்ற துணைக்குடும்பத்தின் கீழ் உள்ளது. இவை ஆப்பிரிக்காவில் மட்டுமே காணப்படுகின்றன. இந்தப் பேரினத்தில் உள்ள 11 சிற்றினங்கள் உள்ளன.  

- அலெக்சாண்டர் வன அணில் (*பா. அலெக்சாண்ட்ரி*)
- போக்மின் வன அணில் (*பா. போக்மி*)
- சுமித் வன அணில் (*பா. செபாபி*)
- கூப்பர் மலை அணில் (*பா. கூப்பேரி*)
- வரியுடைய வன அணில் (*பா. பிளாவோவிட்டிசு*)
- கருஞ்சிவப்பு வன அணில் (*பா. லூசிபர்*)
- ஓக்ரே வன அணில் (*பா. ஓக்ரேசியசு*)
- சிவப்பு வன அணில் (*பா. பல்லியட்டசு*)
- பச்சை வன அணில் (*பா. போயென்சு*)
- சுவின்னெர்டன் வன அணில் (*பா. வெக்சில்லாரியசு*)
- வின்சென்ட் வன அணில் (*பா. வின்சென்டி*)
# சோடியம் குளோரோயிருபுளோரோ அசிட்டேட்டு



**சோடியம் குளோரோயிருபுளோரோ அசிட்டேட்டு** (*Sodium chlorodifluoroacetate*) என்பது C<sub>2</sub>ClF<sub>2</sub>NaO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமப்புளோரின் உப்பான இது குளோரோயிருபுளோரோ அசிட்டிக் அமிலத்தையும் சோடியம் ஐதராக்சைடையும் ஒன்றாகச் சேர்த்து நடுநிலையாக்கல் வினைக்கு உட்படுத்துவதன் மூலம் தயாரிக்கப்படுகிறது. வெண்மை நிறத்தில் திண்மமாகக் காணப்படுகிறது. இருபுளோரோகார்பீன் தயாரிக்க உதவும் மூலப்பொருளாகப் பயன்படுகிறது.  

:CF<sub>2</sub>ClCO<sub>2</sub>Na -> NaCl + CF<sub>2</sub> + CO<sub>2</sub>  

இந்த வினை அடி மூலக்கூறு கொண்ட ஒரு சூடான கரைசலில் நடத்தப்படுகிறது. திக்லைம் எனப்படும் பிசு(2-மெத்தாக்சியெத்தில்) ஈதர் ஒரு பொதுவான கரைப்பானாகும். இவ்வினையில் (C<sub>6</sub>H<sub>5</sub>)3P=CF<sub>2</sub> ஓர் இடைநிலையாக முன்மொழியப்படுகிறது.
# சௌமேந்து அதிகாரி


**சௌமேந்து அதிகாரி** (*Soumendu Adhikari*) என்பவர் ஓர் இந்திய அரசியல்வாதி மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்திய மக்களவை பொதுத் தேர்தலில் மேற்கு வங்காளம் காந்தி மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்ட உறுப்பினர் ஆவார். இவர் பாரதிய ஜனதா கட்சி உறுப்பினர் ஆவார்.  

## மேலும் பார்க்கவும்
- 18வது மக்களவை
- பாரதிய ஜனதா கட்சி
# ஜெகந்நாத் சர்க்கார்

**ஜெகந்நாத் சர்க்கார்** (*Jagannath Sarkar*; பிறப்பு 2 சனவரி,1963) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2019 முதல் மேற்கு வங்காளம் இராணாகாட் மக்களவை தொகுதியின் உறுப்பினராக உள்ளார்.  

## தனிப்பட்ட வாழ்க்கை
சர்க்கார் 2 சனவரி 1963 அன்று மேற்கு வங்காளத்தின் பாங்குரா மாவட்டத்தின் தாஷுலி கிராமத்தில் பீம் சந்திர சர்க்கார் மற்றும் நானி பாலா சர்க்கார் ஆகியோருக்கு மகனாகப் பிறந்தார். </id1>இவர் அர்பிதா சர்காரை (பைத்ய) 2 நவம்பர் 1999 அன்று மணந்தார். இந்த இணையருக்கு ஒரு மகன் மற்றும் ஒரு மகள் உள்ளனர். சர்க்கார் ஆசிரியர் மற்றும் விவசாயி ஆவார்.  

## அரசியல் வாழ்க்கை
சர்க்கார் பாரதிய ஜனதா கட்சி நதியா மாவட்ட பிரிவின் பொதுச் செயலாளராக உள்ளார். முகுத் மணி அதிகாரியின் வேட்பு மனு நிராகரிக்கப்பட்டதைத் தொடர்ந்து, 2019 ஏப்ரல் 10 அன்று, கட்சி இவரை 2019 இந்திய பொதுத் தேர்தலுக்கு இராணாகாட் தொகுதி மாற்று வேட்பாளராகப் பரிந்துரைத்தது. மே 23 அன்று, இவர் தனது நெருங்கிய போட்டியாளரான திரிணாமுல் காங்கிரசு கட்சியின் ரூபாலி பிசுவாசைத் தோற்கடித்து மக்களவை உறுப்பினராகத் தேர்ந்தெடுக்கப்பட்டார். 26 சூன் 2021 அன்று, "தனது பெயரை அவதூறு செய்ததற்காகவும், தன்னைப் பற்றிய தவறான செய்திகளுக்காகவும்" சமூக ஊடக பயனர் மீது புகார் அளித்தார்.
# திவேதி

**திவேதி** (*Dwivedi*) துவேதி அல்லது துவேடி அல்லது **துபே** அல்லது **துபை** என்பது இரண்டு வேதங்களில் தேர்ச்சி பெற்ற ஓர் இந்தியரின் குடும்பப்பெயர் ஆகும். வட இந்தியாவில் பிராமணர்களால் இந்த குடும்பப்பெயர் பயன்படுத்தப்படுகிறது.துபே என்ற பட்டமும் **திவேதி** என்று அழைக்கப்படுகிறது.  

## திவேதி என்ற குடும்பப்பெயருடன் குறிப்பிடத்தக்க நபர்கள்

- சந்திரபிரகாசு திவேதி-இந்தியத் திரைப்பட இயக்குநர் மற்றும் திரைக்கதை எழுத்தாளர்
- ஜி. ஜி. திவேதி
- ஹசாரி பிரசாத் திவேதி-இந்தி நாவலாசிரியர்
- ஜனார்த்தன் திவேதி-இந்தியத் தேசிய காங்கிரசு கட்சியின் அரசியல்வாதி
- கபில் தேவா திவேதி-சமசுகிருத அறிஞர் பத்மஸ்ரீ
- மகாவீர் பிரசாத் திவேதி-இந்திய எழுத்தாளர்
- மணிலால் திவேதி -குசராத்தி எழுத்தாளர் மற்றும் தத்துவஞானி
- நிகில் திவேதி-பாலிவுட் நடிகர்
- ஓ. பி. திவேதி-பேராசிரியர் கனடா
- உத்திரப் பிரதேச முதல்வர் மாயாவதியைக் குண்டர்களிடமிருந்து காப்பாற்றிய பாஜக தலைவர், பிரம் தத் திவேதி.
- ராகினி திவேதி-கன்னட நடிகை மற்றும் வடிவழகி
- ராம் சந்திர திவேதி- (ஏ. கே. ஏ கவி பிரதீப்) -கவிஞர் மற்றும் பாடலாசிரியர்
- ரேவா பிரசாத் திவேதி-சமசுகிருத அறிஞரும் கவிஞரும்
- சத்யேந்திர துபே-என்ஹெச்ஏஐ திட்ட இயக்குநர்
- சீமா திவேதி, இந்திய அரசியல்வாதி
- சாரதா திவேதி-மும்பையைச் சேர்ந்த வரலாற்றாசிரியர் மற்றும் ஆராய்ச்சியாளர்
- சுதாகர திவேதி-கணிதவியலாளர்
- திவ்யா திவேதி-தத்துவஞானி மற்றும் எழுத்தாளர்
# சீமா திவேதி



**சீமா திவேதி** (*Seema Dwivedi*) என்பவர் ஓர் இந்திய அரசியல்வாதியும் மாநிலங்களை உறுப்பினரும் ஆவார். இவர் உத்தரப் பிரதேசத்திலிருந்து இந்திய மாநிலங்களவை உறுப்பினராகத் தேர்ந்தெடுக்கப்பட்டவர் ஆவார். இவர் ஜான்பூர் மாவட்டத்தில் உள்ள முங்க்ரா பாட்சாபூர் சட்டமன்றத் தொகுதியின் முன்னாள் சட்டமன்ற உறுப்பினர் ஆவார். இவர் பாரதிய ஜனதா கட்சி உறுப்பினர்
# கீதா முகர்ஜி


**கீதா முகர்ஜி** (*Geeta Mukharjee*, 8 ஜனவரி 1924-4 மார்ச் 2000) ஓர் இந்திய அரசியல்வாதியும் மற்றும் சமூக சேவகரும் ஆவார். இவர் 1967 முதல் 1977 வரை பன்சுகுரா புர்பா தொகுதியிலிருந்து நான்கு முறை சட்டமன்ற உறுப்பினராக இருந்தார். 1980 முதல் 2000 வரை மேற்கு வங்காளத்தின் பன்ஸ்குரா தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். இந்தியப் பொதுவுடைமைக் கட்சியின் மகளிர் பிரிவான இந்திய மகளிர் தேசிய கூட்டமைப்பின் தலைவராகவும் இருந்தார். இந்திய நாடாளுமன்றத் தேர்தல்களில் பெண்களுக்கு மூன்றில் ஒரு பங்கு இடஒதுக்கீடு வழங்க வேண்டும் என்ற கோரிக்கை வைத்தார்.  

## ஆரம்பகால வாழ்க்கை மற்றும் கல்வி
கீதா ஜனவரி 8,1924 அன்று மேற்கு வங்காளத்தின் கொல்கத்தாவில் பிறந்தார். 1942 நவம்பர் 8 அன்று விசுவநாத் முகர்ஜி என்பவரை மணந்தார். பெண்கள் இடஒதுக்கீட்டு மசோதாவை உருவாக்கிய கூட்டு நாடாளுமன்றக் குழுவிற்கு கீதா தலைமை தாங்கினார்.  

தனது அரசியல் வாழ்க்கையைத் தவிர, குழந்தைகளுக்காக சில புத்தகங்களையும் எழுதினார். மேலும் *புருனோ அபிட்ஸின்* 1958 ஆம் ஆண்டின் உன்னதமான *நேக்கட் அமாங் வோல்வ்ஸ்* என்ற புத்தகத்தை வங்காள மொழியில் மொழிபெயர்த்தார்.  

## இறப்பு
கீதா முகர்ஜி மார்ச் 4,2000 அன்று ஒரு இதய செயலிலப்பு காரணமாக தனது 76 வயதில் இறந்தார்.
# பால்குனி பிரசாத் யாதவ் கல்லூரி



**பால்குனி பிரசாத் யாதவ் கல்லூரி** (*Phalguni Prasad Yadav College*) என்பது இந்தியாவின் பீகாரின் ஜமுயியில் உள்ள ஒரு பட்டப்படிப்பு கல்லூரியாகும். இது 2018 முதல் முங்கர் பல்கலைக்கழகத்தின் இணைவுப் பெற்றக் கல்லூரியாகச் செயல்படுகிறது. முன்பு இக்கல்லூரி தில்கா மாஞ்சி பாகல்பூர் பல்கலைக்கழகத்தின் ஒரு இணைவுக் கல்லூரியாக இருந்தது.  

## வரலாறு.
இந்த கல்லூரி பீகாரில் உள்ள சகாய் தொகுதியின் முன்னாள் சட்டமன்ற உறுப்பினர் பால்குனி பிரசாத் யாதவ் என்பவரால் நிறுவப்பட்டது  

## துறைகள்

; சமூக அறிவியல் புலம்  

- பொருளாதாரத் துற
- புவியியல் துறை
- வரலாற்றுத் துறை.
- அரசியல் அறிவியல் துறை
- உளவியல் துறை

; அறிவியல் புலம்  

- தாவரவியல் துறை
- விலங்கியல் துறை
- வேதியியல் துறை
- இயற்பியல் துறை
- கணிதத் துறை
- வேளாண்மைத் துறை

; வணிகவியல் புலம்  

- வணிகவியல் துறை
# விசுவநாத் முகர்ஜி


**விசுவநாத் முகர்ஜி** (*Biswanath Mukherjee*, 17 ஏப்ரல் 1915 – 16 அக்டோபர் 1991) இந்தியப் பொதுவுடைமைக் கட்சியைச் சேர்ந்த அரசியல்வாதி ஆவார். 1971 ஆம் ஆண்டில் மிட்னாபூர் 1977 மற்றும் 1982 ஆம் ஆண்டுகளில் தம்லக் ஆகிய சட்டப்பேரவைத் தொகுதிகளில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

இவர் தனது மாணவப் பருவத்திலேயே அரசியல் வாழ்க்கையைத் தொடங்கினார். வங்காளத்தில் அகில இந்திய மாணவர் கூட்டமைப்பின் நிறுவனத் தலைவர்களில் ஒருவராகவும் அதன் இணை செயலாளராகவும் இருந்தார். 1938 ஆம் ஆண்டில், சியாமா பிரசாத் முகர்ஜியால் வழிநடத்தப்பட்ட கொல்கத்தா பல்கலைக்கழகத்தின் மாணவர்கள் பிரித்தானிய கொடியை வணங்க மறுத்தனர். இதனால் பிரித்தானிய இந்திய அரசு அவர்களின் கல்வியை தடை செய்தது. இத்தடையை ரத்து செய்ய மாபெரும் மாணவர் இயக்கத்தை பிசுவநாத் வழிநடத்தினார்.  

இவர் கீதா முகர்ஜி என்பவரை நவம்பர் 8,1942 அன்று மணந்தார்.
# அலெக்ஸ் பச்சேகோ



**அலெக்சான்டர் ஃபெர்னான்டோ பச்சேகோ** (**Alexander Fernando Pacheco**; பிறப்பு: ஆகஸ்ட் 1958) ஒரு அமெரிக்க விலங்குரிமை செயற்பாட்டாளர் ஆவார். இவர் "600 மில்லியன் டாக்ஸ்" என்னும் நிறுவனத்தின் உருவாக்கியவரும், பீட்டா அமைப்பின் இணை நிறுவனரும் முன்னாள் தலைவரும், ஸீ ஷெப்பர்ட் கன்சர்வேஷன் சொசைட்டியின் ஆலோசனைக் குழு உறுப்பினரும் ஆவார்.  

1979 ஆம் ஆண்டில் போர்ச்சுகீசிய கடற்கொள்ளையர் திமிங்கல வேட்டைக் கப்பலான சியராவுக்கு எதிரான பிரச்சாரத்தின் போது அட்லாண்டிக் பெருங்கடலின் குறுக்கே சீ ஷெப்பர்ட் என்ற கப்பலில் பச்சேகோ முதன்முதலில் கேப்டன் பால் வாட்சனுடன் இணைந்து பணியாற்றினார். தி சீ ஷெப்பர்ட் மற்றும் சியரா ஆகிய இரண்டு கப்பல்களுமே போர்த்துகீசிய அதிகாரிகளால் கைப்பற்றப்பட்டு பின்னர் மூழ்கடிக்கப்பட்டன.  

1981 ஆம் ஆண்டில் சில்வர் ஸ்பிரிங் குரங்குகள் வழக்கு என அறியப்பட்டு பெரிதும் பேசப்பட்ட வழக்கில் மேரிலாந்து மாகாணத்தின் சில்வர் ஸ்பிரிங்கு நகரில் உள்ள நடத்தை ஆராய்ச்சிக் கூடம் (Institute for Behavioral Research) நடத்திய பரிசோதனைகளுக்கு ஆட்படுத்தப்பட்ட 17 நண்டுண்ணி மக்காக்கு குரங்குகளை மீட்டெடுக்கும் செயற்பாட்டில் இங்க்ரிட் நியூகர்க்குடன் இணைந்து பச்சேகோ பொது கவனத்திற்கு வந்தார். இக்குரங்குகளைக் காப்பாற்றுவதற்கான பொதுப் பிரச்சாரத்தின் விளைவாகவே அமெரிக்காவில் விலங்குரிமை இயக்கம் தோன்றியது என்று திரைப்படத் தயாரிப்பாளர் ஆலிவர் ஸ்டோன் கருதுகிறார்.
# சுதிர் உத்தம்லால் மேத்தா



**சுதிர் உத்தம்லால் மேத்தா** (*Sudhir Mehta*) இந்தியாவைச் சேர்ந்த ஒரு கோடீசுவர தொழிலதிபர் ஆவார். இவர் 1954 ஆம் ஆண்டில் பிறந்தார். சகோதரரான சமீர் உடன் இணைந்து அகமதாபாத்தை தலைமை இடமாகக் கொண்ட டோரண்ட்டு என்ற நிறுவனத்தை இயக்கி வருகிறார். இந்நிறுவனம் அவருடைய மறைந்த தந்தை யூ.என்.மேத்தாவால் 1959 ஆம் ஆண்டில் உருவாக்கப்பட்டதாகும். சுதிர் மேத்தா மற்றும் சமீர் மேத்தா சகோதரர்களின் 2021 ஆம் ஆண்டு செப்டம்பர் மாத கணக்கெடுப்பின்படியான நிகர சொத்து மதிப்பு $7.2 பில்லியன் அமெரிக்க டாலர்கள் என மதிப்பிடப்பட்டுள்ளது.  

## ஆரம்ப கால வாழ்க்கை
மேத்தா, ஒரு குஜராத்தி ஜெயின் குடும்பத்தில் 1954 பிறந்தார் தன்னுடைய இளங்கலை பட்டத்தை குஜராத் பல்கலைக்கழகத்தில் படித்து பெற்றார்.  

## தனிப்பட்ட வாழ்க்கை
மேத்தாவுக்கு, இயினல் மற்றும் வருண் என இரு மகன்கள் உள்ளனர். இயினல் மேத்தா டோரண்ட்டு பவர் நிறுவனத்திற்கு இயக்குநராக உள்ளார்.
# வார்ப்புரு:விக்கித்திட்டம் தாவரங்கள்

| **** என்னும் கட்டுரை தாவரங்கள் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் தாவரங்கள்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# Module:Cite web

local p = {}  
local CS1 = require('Module:Citation/CS1')  

p[''] = function  
local newFrame = {  
getParent = function(self)  
return  
end,  
getTitle = function(self)  
return 'Template:Cite web'  
end,  
args = {Citation}  
}  
setmetatable(newFrame, {  
__index = function(t, k)  
if type([k]) == 'function' then  
return function(...)  
return [k](, select(2, ...))  
end  
else  
return [k]  
end  
end  
})  
return CS1.citation(newFrame)  
end  

return p
# பைலோப்டெரிக்சு



**பைலோப்டெரிக்சு** (*Phyllopteryx*) என்பது ஆத்திரேலியாவின் மேற்கு மற்றும் தெற்குக் கடற்கரைகளில் காணப்படும் சிங்னாதிடே குடும்பத்தில் பொதுவாகக் கடல் வேதாளம் என்று அழைக்கப்படும் சிறிய மீன்களின் ஒரு பேரினமாகும். 19ஆம் நூற்றாண்டிலிருந்து, 2015ஆம் ஆண்டில் மாணிக்கக் கடல் வேதாளம் விவரிக்கப்படும் வரை, பொதுவான கடல் வேதாளம் மட்டுமே அறியப்பட்ட சிற்றினமாக இருந்தது. இவை அனைத்தும் ஆண் மீன் அடை மேற்கொள்ளும் கடல் வேதாளம், கடல் கொவிஞ்சி மற்றும் கடற்குதிரை போன்ற சிங்னாதிடேயின் பிற உயிரிகளுடன் நெருக்கமாகத் தொடர்புடையவை.  

## சிற்றினங்கள்
*பைலோப்டெரிக்சு* பேரினத்தின் கீழ் இரண்டு சிற்றினங்கள் அங்கீகரிக்கப்பட்டுள்ளன.  

- பொதுவான கடல் வேதாளம் அல்லது களை வேதாளம் (*பைலோப்டெரிக்சு டைனியோலடசு*) (லேசிபீட், 1804) <small>(லேசிபேட், 1804)</small>
- மாணிக்கக் கடல் வேதாளம் (*பைலோப்டெரிக்சு துவைசியா* இசுடில்லர், வில்சன், & உரூசு, 2015) <small>இசுடில்லர், வில்சன் & உரூசு, 2015</small>
# இசுக்காட்லாந்து தேசிய காற்பந்து அணி


இசுக்காட்லாந்து பீஃபா உலகக்கிண்ணத்திற்கு எட்டு முறையும், யூஈஎஃப்ஏ ஐரோப்பிய வாகைக்கு நான்கு முறையும் தகுதி பெற்றது, ஆனால் இறுதிச் சுற்றின் முதல் குழு நிலைக்கு அப்பால் முன்னேறியதில்லை. 1967 இல் வெம்பிளி திடலில் 1966 உலகக்கிண்ணத்தை வென்ற இங்கிலாந்தை 3-2 என்ற கோல் கணக்கில் வீழ்த்தியது போன்ற சில குறிப்பிடத்தக்க முடிவுகளை அந்த அணி அடைந்துள்ளது. நெதர்லாந்துக்கு எதிரான 1978 உலகக்கிண்ணப் போட்டியின் போது இறுதிப் போட்டிக்குத் தகுதி பெற்ற நெதர்லாந்து அணியை குழு நிலைப் போட்டியில் 3-2 என்ற கோல் கணக்கில் வென்றிருந்தது.
# பூமிபுத்ரா கட்சி


**மலேசிய வலிமைமிகு பூமிபுத்ரா கட்சி** அல்லது **பூமிபுத்ரா கட்சி** (ஆங்கிலம்: *Malaysian Mighty Bumiputera Party*; மலாய்: *Parti Bumiputera Perkasa Malaysia*) என்பது மலேசியாவின் அரசியல் கட்சிகளில் ஒன்றாகும். தேசியவாத கட்சியான இந்தக் கட்சியை இப்ராகிம் அலி என்பவரால் நிறுவப்பட்டு வழிநடத்தப்படுகிறது.  

மலாய் மேலாதிக்க அரசு சாரா அமைப்பான பிரிபூமி பெர்காசா அமைப்பின் (*Pertubuhan Pribumi Perkasa*) (**PERKASA**) இன் தலைவரான இப்ராகீம் அலி, மலாய்க்காரர்களுக்கு ஆதரவாகவும், மலாய்க்காரர்களின் உரிமைகளைப் பாதுகாக்கவும்; ஒரு புதிய கட்சி தொடங்கப்படும் என்று 2018 மலேசியப் பொதுத் தேர்தலுக்குப் பின் அறிவித்தார்.  

அந்தத் தேர்தலில் பாரிசான் நேசனல் கூட்டணியும்; அம்னோ கட்சியும் மோசமாகத் தோல்வி அடைந்தன.  

## பொது

ஆகஸ்டு 17, 2018-இல், புத்ரா கட்சியின் தற்காலிகத் தலைவராக இப்ராகிம் அலி அறிவிக்கப்பட்டார். 25 பிப்ரவரி 2023-இல், மகாதீர் பின் முகமது 12 தம்முடைய முன்னாள் உள்நாட்டு போராளிகள் கட்சி உறுப்பினர்கள் 12 பேருடன் புத்ராவில் சேர்ந்தார்.  

இந்தக் கட்சி இதுரையில், 5 சட்டமன்றத் தொகுதிகளில் மட்டுமே வெற்றி பெற்று உள்ளது. எந்த மக்களவைத் தொகுதியிலும் வெற்றி பெறவில்லை.  

## மேலும் பார்க்க
- உள்நாட்டு போராளிகள் கட்சி
- அம்னோ
# தொக்கான் சாகு



**தொக்கான் சாகு** (பிறப்பு 15 அக்டோபர் 1969) ஓர் இந்திய அரசியல்வாதியும் மக்களவை உறுப்பினரும் ஆவார். இவர் தற்போது வீட்டுவசதி மற்றும் நகர்ப்புற விவகாரங்கள் அமைச்சராக உள்ளார்.  

## அரசியல் வாழ்க்கை
சாகு நாடாளுமன்ற மக்களவை உறுப்பினராக சத்தீசுகர் மாநிலம் பிலாசுபூர் மக்களவைத் தொகுதியிலிருந்து 2024ஆம் ஆண்டு நடைபெற்ற இந்திய பொதுத் தேர்தலில் தேர்ந்தெடுக்கப்பட்டுள்ளார். இவர் தேவேந்திர யாதவை (இந்திய தேசிய காங்கிரசு) 164618 வாக்குகள் வித்தியாசத்தில் தோற்கடித்தார்.
# பிலாசுப்பூர் மக்களவைத் தொகுதி


**பிலாசுபூர் மக்களவைத் தொகுதி** (*Bilaspur Lok Sabha constituency*) என்பது இந்திய மாநிலம் சத்தீசுகரில் உள்ள ஒரு மக்களவைத் தொகுதியாகும்.  

## சட்டசபை பிரிவுகள்
பிலாசுபூர் மக்களவைத் தொகுதியில் பின்வரும் சத்தீசுகர் சட்டமன்றத் தொகுதிகள் அடங்கியுள்ளன.  
| 25 | கோட்டா | Gaurella-Pendra-Marwahi | அடல் சிறீவசுதவா | இதேகா |
| --- | --- | --- | --- | --- |
| 26 | லோர்மி | முங்கேலி | அருண் சாவ் | பாஜக |
| 27 | முங்கேலி (எஸ்சி) | புன்னுலால் மொகலே | பாஜக |  |
| 28 | தகத்பூர் | பிலாஸ்பூர் | தரம்ஜீத் சிங் | பாஜக |
| 29 | பில்கா | தரம்லால் கௌசிக் | பாஜக |  |
| 30 | பிலாசுபூர் | அமர் அகர்வால் | பாஜக |  |
| 31 | பெல்டாரா | சுசாந்த் சுக்லா | பாஜக |  |
| 32 | மசுதூரி (ப.இ.) | திலீப் லகாரியா | இதேகா | } |

## நாடாளுமன்ற உறுப்பினர்கள்
| 1952 | ரேஷாம்லால் ஜங்கடே | இந்திய தேசிய காங்கிரசு |
| --- | --- | --- |
| 1957 |  |  |
| 1962 | மருத்துவர் சந்திரபான் சிங் |  |
| 1967 | அமர் சிங் சாகல் |  |
| 1971 | ராம் கோபால் திவாரி |  |
| 1977 | நிரஞ்சன் பிரசாத் கேஷர்வானி | ஜனதா கட்சி |
| 1980 | கோதில் பிரசாத் அனுராகி | இந்திய தேசிய காங்கிரசு |
| 1984 | கெலன் ராம் ஜங்டே | இந்திய தேசிய காங்கிரசு |
| 1989 | ரேஷாம்லால் ஜங்கடே | பாரதிய ஜனதா கட்சி |
| 1991 | கெலன் ராம் ஜங்டே | இந்திய தேசிய காங்கிரசு |
| 1996 | புன்னுலால் மோலே | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | திலீப் சிங் ஜூடியோ |  |
| 2014 | லகான் லால் சாஹு |  |
| 2019 | அருண் சாவ் |  |
| 2024 | தொக்கான் சாகு | } |
## தேர்தல் முடிவுகள்

### 2024
# கே. ஈ. பிரகாஷ்


**கே. ஈ. பிரகாஷ்** (*K. E. Prakash*) என்பவர் ஒரு இந்திய அரசியல்வாதி மற்றும் தமிழ்நாட்டின் ஈரோடு மக்களவைத் தொகுதியின் மக்களவை உறுப்பினர் ஆவார். இவர் திராவிட முன்னேற்றக் கழகத்தைச் சேர்ந்தவராவார்.  

## அரசியல் வாழ்க்கை
2024 இந்திய பொதுத் தேர்தலில், அகில இந்திய அண்ணா திராவிட முன்னேற்றக் கழகத்தின் அசோக் குமாரை எதிர்த்து 2,36,566 வாக்குகள் பெற்று வெற்றிபெற்றார்.
# குருச்சேத்திரம் மக்களவைத் தொகுதி



**குருச்சேத்திரம் மக்களவைத் தொகுதி** (*Kurukshetra Lok Sabha constituency*) என்பது இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்த குருச்சேத்திரம் மற்றும் கைத்தால் மாவட்டம் முழுமையும் யமுனாநகர் மாவட்டம் பகுதியினை வரம்பாக உள்ளடக்கியுள்ளது.  

குருச்சேத்திரம் மக்களவைத் தொகுதி ஆரம்பத்தில் கைதல் மக்களவைத் தொகுதியாகவும், 1977 வரை அதன் தலைமையகமாகவும் இருந்தது. குருச்சேத்திரம் மக்களவைத் தொகுதி 1977இல் உருவாக்கப்பட்டது. 2 முதல் 5ஆவது மக்களவைக்கான தேர்தல் கைதல் மக்களவைத் தொகுதியில் நடைபெற்றது.  

## வாக்காளர்கள்
**சாதி வாரியாக வாக்காளர் அமைப்பு**

| பட்டியல் இனத்தவர் | 396,000 | 22 |  |
| --- | --- | --- | --- |
| ஜாட் | 210,000 | 12.7 |  |
| சைனி(இந்து+சீக்கிய) | 183,600 | 10.2 |  |
| பனியா | 108,000 | 6 |  |
| பிராமணர் | 144,000 | 8 |  |
| குர்ஜார் | 183,000 | 10.1 |  |
| பஞ்சாபி | 126,000 | 7 |  |
| ராஜ்புத் | 54,000 | 3 |  |
| காம்போஜ் | 63,000 | 3.5 |  |
| ஜாட் சீக்கியர் | 54,000 | 3 |  |
| ரார் | 54,000 | 3 |  |
| முசுலிம் | 36,000 | 2 |  |
| காசியப் | 54,000 | 3 |  |
| ராம்கர்ஹியா | 36,000 | 2 |  |
| மற்ற பிதவ | 149,400 | 8.3 | } |

## சட்டசபை பிரிவுகள்
தற்போது, குருச்சேத்திரம் மக்களவைத் தொகுதியில் ஒன்பது சட்டமன்றத் தொகுதிகள் உள்ளன. இவை:  
| 10 | ராதௌர் | யமுனாநகர் | பிஷன் லால் சைனி | இதேகா |
| --- | --- | --- | --- | --- |
| 11 | லாடுவா | குருச்சேத்திரம் | மேவா சிங் | இதேகா |
| 12 | ஷாஹாபாத் (ப.இ.) | ராம் கரண் | ஜே. ஜே. பி. |  |
| 13 | தானேசர் | சுபாஷ் சுதா | பாஜக |  |
| 14 | பேஹோவா | சந்தீப் சிங் | பாஜக |  |
| 15 | குஹ்லா (எஸ்சி) | கைத்தல் | ஈஷ்வர் சிங் | ஜே. ஜே. பி. |
| 16 | கலாயத் | கம்லேஷ் தண்டா | பாஜக |  |
| 17 | கைத்தல் | லீலா ராம் | பாஜக |  |
| 18 | புண்டரி | ரந்திர் சிங் கோலன் | சுயேச்சை | } |

## நாடாளுமன்ற உறுப்பினர்கள்
| 1957 | மூல் சந்த் ஜெயின் | இந்திய தேசிய காங்கிரசு |
| --- | --- | --- |
| 1962 | தேவ் தத் பூரி |  |
| 1967 | குல்சாரிலால் நந்தா |  |
| 1971 |  |  |
| 1977 | ரகுபீர் சிங் விர்க் | ஜனதா கட்சி |
| 1980 | மனோகர் லால் சைனி | மதச்சார்பற்ற ஜனதா கட்சி |
| 1984 | சர்தார் ஹர்பால் சிங் | இந்திய தேசிய காங்கிரசு |
| 1989 | குர்டியல் சிங் சைனி | ஜனதா தளம் |
| 1991 | தாரா சிங் | இந்திய தேசிய காங்கிரசு |
| 1996 | ஓம் பிரகாஷ் ஜிண்டால் | அரியானா முன்னேற்றக் கட்சி |
| 1998 | கைலாசோ தேவி | இந்திய தேசிய லோக் தளம் |
| 1999 |  |  |
| 2004 | நவீன் ஜின்டால் | இந்திய தேசிய காங்கிரசு |
| 2009 |  |  |
| 2014 | ராஜ் குமார் சைனி | பாரதிய ஜனதா கட்சி |
| 2019 | நயாப் சிங் |  |
| 2024 | நவீன் ஜின்டால் | } |

## தேர்தல் முடிவுகள்

### 2024

### 2019

### 2014

### 2009
# மலேசிய சயாமியர்



**மலேசிய சயாமியர்** (ஆங்கிலம்: *Malaysian Siamese*; மலாய்: *Orang Siam Malaysia*) என்பவர்கள் தீபகற்ப மலேசியாவில் வசிக்கும் ஓர் இனம் அல்லது ஒரு சமூகத்தினர் ஆகும். ஒப்பீட்டளவில் தெற்கு பர்மா மற்றும் தெற்கு தாய்லாந்து பிரதேசங்களில் காணப்படும் கலாசாரத் தன்மைகளையும்; கலாசாரப் பின்புலங்களையும் தீபகற்ப மலேசியாவின் வடக்குப் பகுதி கொண்டுள்ளது.  

எனினும் ஐக்கிய இராச்சியத்திற்கும் மற்றும் சயாம் இராச்சியத்திற்கும் இடையே கையெழுத்தான 1909-ஆம் ஆண்டு பிரித்தானிய-சயாமிய உடன்படிக்கையின் மூலமாக அந்தப் நிலப் பகுதிகள் பிரிக்கப்பட்டன; அங்கு வாழ்ந்த மக்களும் பிரிக்கப்பட்டனர். இருப்பினும் அவர்களின் கலாசாரப் பண்பு நலன்கள் இன்றளவிலும் ஒரே மாதிரியாகவே பயணிக்கின்றன. இரத்தனகோசின் இராச்சியம் எனும் முன்னாள் இராச்சியம்தான் சயாம் இராச்சியம் என்று அழைக்கப்படுகிறது.  

## பொது

அந்த உடன்படிக்கையின் மூலமாக மலேசியா-தாய்லாந்து எல்லை உருவானது. மலேசியா-தாய்லாந்து எல்லை என்பது மலேசியா மற்றும் தாய்லாந்து நாடுகளைப் பிரிக்கும் அனைத்துலக எல்லையாகும். தற்போது, மலேசியாவின் கெடா, கிளாந்தான், பெர்லிஸ் மற்றும் திராங்கானு மாநிலங்கள்; மற்றும் தாய்லாந்தின் சத்துன் (*Satun*), சொங்கலா (*Songkhla*), யாலா (*Yala*), நாராதிவாட் (*Narathiwat*) மாநிலங்கள்; மலேசியா - தாய்லாந்து எல்லைகளாக உள்ளன.  

கோலோக் ஆறு (*Golok River*) எனும் அனைத்துலக எல்லை ஆறு, இந்த இரு நாடுகளின் கிழக்குப் பகுதியில் அமைந்துள்ள ஓர் ஆறு. 95&nbsp;கி.மீ. நீளத்தைக் கொண்டது.  

2000-ஆம் ஆண்டு மலேசிய புள்ளிவிவரங்களின்படி மலேசியாவில் 50,211 சயாமிய இனத்தவர் வாழ்கின்றனர். அவர்களில் 38,353 பேர் (அல்லது அவர்களில் 76.4%) மலேசிய குடியுரிமை பெற்றுள்ளனர்.  

## கலாசாரம்

மலேசிய சயாமிய சமூகத்தினர் மலாயா தீபகற்பத்தில் வசிக்கும் மலேசிய பழங்குடியினரின் கலாசார ஒற்றுமைகளைக் கொண்டு உள்ளனர். மலேசிய சயாமியர்கள் பேசும் மொழிகள் மற்றும் சமூகச் செயல்பாடுகள், இனமொழி அடையாளம் போன்றவை; தென் தாய்லாந்தின் மாநிலங்கள் மற்றும் தெற்கு பர்மா மாநிலங்களில் உள்ள சயாமியர்களைப் போலவே இருக்கின்றன.  

மலேசிய சயாமியர்கள் மற்ற மலேசிய மலாய்க்காரர்களைப் போலவே வாழ்க்கை முறையைப் பின்பற்றுகின்றனர். 14-ஆம் நூற்றாண்டிலிருந்து மலேசிய மலாய்க்காரர்கள் இசுலாத்தை ஏற்றுக் கொண்டாலும், மலேசிய சயாமியர்கள் பௌத்த மதத்தின் மீது வலுவான நம்பிக்கையைக் கொண்டு அதன் நடைமுறைகளை இன்னும் கடைப்பிடித்து வருகின்றனர்.  

மலேசியாவின் வடக்குப் பகுதி மாநிலங்களான பெர்லிஸ், கெடா, பேராக், பினாங்கு, திராங்கானு மற்றும் கிளாந்தான் ஆகிய மாநிலங்களில் மலேசிய சயாமியர்கள் நன்கு அமையப்பட்டுள்ளனர். ஒரு மலாய்க்காரர் அல்லது ஒரு மலேசிய சயாமியர் அவர் தான் தாய்மொழியில் பேசவில்லை என்றால் அவரை வேறுபடுத்த முடியாது. அவர்களுக்கு இடையிலான ஒரே தனிச்சிறப்பு அவர்கள் பின்பற்றும் மதம் மற்றும் அவர்கள் பேசும் மொழி ஆகும்.  

## குறிப்பிடத்தக்க மலேசிய சயாம் மக்கள்

- கெடா சுலதான் அப்துல் ஆலிம் - மலேசியப் பேரரசர்; கெடா சுல்தான்
- துங்கு அப்துல் ரகுமான் - மலேசியாவின் முதல் பிரதமர்
- பாவ் வோங் பாவ் ஏக் - கெடா மாநில சட்டமன்றத்தின் எதிரணித் தலைவர்
- ஜானா நிக் - மலேசியாவில் பிரபலமான பாடகி
- நீலடியா சன்ரோஸ் - பிரபலமான நடிகை
- பயிசா எலாய் - பிரபலமான நடிகை
- புரோண்ட் எலரே - பிரபலமான நடிகர்
# மான்டெபெல்லோ கடற்குதிரை



**மான்டெபெல்லோ கடற்குதிரை** (*Hippocampus montebelloensis; கிப்போகாம்பசு மோன்டெபெல்லோயென்சிசு* ) என்பது சைனாத்திடே குடும்பத்தினைச் சார்ந்த கடற்குதிரை சிற்றினம் ஆகும். இது *கிப்போகாம்பசு சீப்ரா*வின் ஒத்த இனமாக ஒயிட்லே (1964) கருதுகிறார். இது மேற்கு ஆத்திரேலியாவில் உள்ள மான்டெபெல்லோ தீவுகள் மற்றும் எக்சுமவுத் வளைகுடாவில் காணப்படுகிறது.
# ஹேமந்த் குமார் சர்க்கார்


**ஹேமந்த குமார் சர்க்கார்** (*Hemanta Kumar Sarkar*) (1897 - 3 நவம்பர் 1952) ஓர் இந்திய மெய்யியலாளும், எழுத்தாளரும், வாழ்க்கை வரலாற்றாசிரியரும், ஆசிரியரும், பதிப்பாளரும், தொழிற்சங்கத் தலைவரும், இந்திய விடுதலை இயக்கத் தலைவரும் ஆவார். இவர் மற்றும் சுபாஷ் சந்திர போஸின் நண்பரும் அவரது முதல் வாழ்க்கை வரலாற்றாஇ எழுதியவரும் ஆவார். முசாபர் அகமது மற்றும் காசி நஸ்ருல் இஸ்லாம் ஆகியோருடன் இணைந்து வங்காளத்தில் தொழிலாளர் சுயராச்சிய கட்சியை இணைந்து நிறுவியவர்.  

1946 ஆம் ஆண்டின் பிற்பகுதியில், சர்க்கார் சியாமா பிரசாத் முகர்ஜி, நளினாக்ஷா சன்யால், கர்னல் ஏ. சி. சாட்டர்ஜி மற்றும் பிறருடன் இணைந்து வங்காளப் பிரிவினை சங்கத்தை உருவாக்கி வங்காளத்தைப் பிரிக்கவும், வங்காள இந்து மக்களுக்காக ஒரு தனி மாகாணத்தை உருவாக்கவும் வலியுறுத்தினார். பிரிவினையின் அவசியத்தை நியாயப்படுத்தும் வகையில் தைனிக் பசுமதி இதழில் தொடர்ச்சியான கட்டுரைகளை எழுதினார். மேற்கு வங்காளத்திற்கு ஆதரவாக மேற்கு வங்க பத்திரிக்கை என்ற வங்காள நாளிதழை நிறுவினார்.  

சர்க்கார் தனது கடைசி ஆண்டுகளை மேற்கு வங்காளத்தின் கிருஷ்ணநகரில் கழித்தார். உள்ளூர் மீனவர்களுடன் இணைந்து அவர்களின் வாழ்க்கை நிலைமைகளை மேம்படுத்த பணியாற்றினார். இவர் நவம்பர் 3,1952 அன்று இறந்தார். தனது கடைசி எழுத்துகளில் கூட, விமான விபத்தில் போஸ் இறந்த செய்தி தவறானது என்றும், அவர் விரைவில் இந்தியா திரும்புவார் என்றும் தொடர்ந்து வலியுறுத்தினார்.  

சர்க்கார் தனது அரசியல் வாழ்க்கையின் மொழியியல் மற்றும் தனிப்பட்ட அனுபவங்கள் குறித்து வங்காள மொழி மற்றும் ஆங்கிலத்தில் புத்தகங்களை எழுதியுள்ளார். 1927 ஆம் ஆண்டில், சுபாஷ் சந்திர போஸின் முதல் வாழ்க்கை வரலாற்றை இவர் வெளியிட்டார்.
# பூர்ணிமா பானர்ஜி



**பூர்ணிமா பானர்ஜி** என்கிற **பூர்ணிமா கங்குலி**, (*Purnima Banerjee*; 1911-1951) ஓர் இந்திய விடுதலை இயக்க ஆர்வலராவார். இவர் 1946 முதல் 1950 வரை இந்திய அரசியலமைப்பு சபை உறுப்பினராக இருந்தார்.  

## ஆரம்பகால வாழ்க்கை மற்றும் தொழில்
இவர் புகழ்பெற்ற சுதந்திர போராட்ட வீரர் அருணா ஆசப் அலியின் தங்கை ஆவார். இவர்களின் தந்தை உபேந்திரநாத் கங்குலி ஒரு உணவக உரிமையாளராக இருந்தார். அவர் கிழக்கு வங்காளத்திலுள்ள பரிசால் மாவட்டத்தைச் சேர்ந்தவர். (இப்போது வங்காளதேசம்) ஆனால் ஐக்கிய மாகாணங்களில் குடியேறினார். இவரது தாயார் அம்பாலிகா தேவி பல பிரம்ம பாடல்களை எழுதிய புகழ்பெற்ற பிரம்ம அறிஞர் திரிலோக்யநாத் சன்யாலின் மகளாவார்.  

பூர்ணிமா இந்திய தேசிய காங்கிரசு கட்சியின் பிரயாக்ராஜ் பகுதியின் செயலாளராக இருந்தார். மேலும், அப்பகுதியில் தொழிற்சங்கங்கள், விவசாயிகளின் கூட்டங்கள் மற்றும் அதிக கிராமப்புற ஈடுபாட்டை நோக்கிய பணிகளை ஏற்பாடு செய்வதற்கும் இவர் பொறுப்பாக இருந்தார். இவர் உப்புச் சத்தியாகிரகம் மற்றும் வெள்ளையனே வெளியேறு இயக்கத்தில் பங்கேற்ற காரணத்தால் சிறையில் அடைக்கப்பட்டார். பின்னர், இவர் உத்தரபிரதேச சட்டமன்றத்திலும், இந்திய அரசியலமைப்பு நிர்ணய மன்றத்தின் உறுப்பினராக இருந்தார்.  

## இறப்பு
உடல்நலக்குறைவால் அவதிப்பட்டு வந்த பூர்ணிமா, சுதந்திரம் பெற்று சில ஆண்டுகளுக்குப் பிறகு, 1951 ஆம் ஆண்டில் நைனித்தாலில் இறந்தார்.
# பென்சோதயசோல்



**பென்சோதயசோல்** (*Benzothiazole*) என்பது C<sub>7</sub>H<sub>5</sub>NS என்ற என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் பல்லினவளையச் சேர்மமான இது நிறமற்றதாகவும் பாய்ம நீர்மமாகவும் காணப்படுகிறது. மூலச் சேர்மமான பென்சோதயாசோல் பரவலாகப் பயன்படுத்தப்படவில்லை என்றாலும், இதன் பல வழிப்பெறுதிகள் வணிகப் பொருட்களில் அல்லது இயற்கையில் காணப்படுகின்றன. மின்மினிப் பூச்சி லூசிபெரின் பென்சோதயசோலின் வழிப்பெறுதியாகக் கருதப்படுகிறது.  

## கட்டமைப்பு
பென்சோதயாசோல்கள் பென்சீன் வளையத்துடன் இணைக்கப்பட்ட 5-உறுப்புகளுள்ள 1,3-தயாசோல் வளையத்தைக் கொண்டிருக்கும். இருவளையங்களில் உள்ள ஒன்பது அணுக்களும் உடன் இணைக்கப்பட்டுள்ள பதிலீடுகளும் ஒரே தளத்தில் அமைந்துள்ளன.  

2-மெர்காப்டோ அனிலின் எனப்படும் 2-அமினோதயோபீனால் சேர்மத்துடன் அமிலக் குளோரைடுகளைச்  
சேர்த்து சூடுபடுத்தினால் பென்சோதயசோல் சேர்மத்தை தயாரிக்க இயலும்:  
:C<sub>6</sub>H<sub>4</sub>(NH<sub>2</sub>)SH + RC(O)Cl → C<sub>6</sub>H<sub>4</sub>(NH)SCR + HCl + H<sub>2</sub>O  

## பயன்கள்
பென்சோதயாசோல் சில உணவுகளில் இயற்கையாகவே தோன்றுகிறது. ஆனால் உணவு சேர்க்கைப் பொருளாகவும் பயன்படுத்தப்படுகிறது. கந்தக வாசனையும் இறைச்சி சுவையும் கொண்டதாக உள்ளது. ஐரோப்பிய உணவுப் பாதுகாப்பு ஆணையத்தின் மதிப்பீட்டில், சுவையூட்டும் பொருளாக உட்கொள்ளும் மதிப்பிடப்பட்ட அளவுகளில் பாதுகாப்புக் கவலை ஏதுமில்லை.  

மூலக்கூறின் பல்லின வளைய உள்ளகம் தயாசோல் வளையத்தில் உள்ள தனித்துவமான மெத்தைன் மையத்தில் எளிதாக பதிலீடு செய்யப்படுகிறது. இப்பகுதி தயோபிளேவின் போன்ற சாயங்களில் பல பயன்பாடுகளைக் கொண்ட ஒரு வெப்ப நிலைத்தன்மை கொண்ட எலக்ட்ரான்-திரும்பப் பெறும் பகுதி ஆகும். சில மருந்துகளும் இந்த குழுவைக் கொண்டிருக்கின்றன. ரிலுசோல் மற்றும் பிரமிபெக்சோல் என்பவை எடுத்துக்காட்டுகளாகும். இரப்பரின் கந்தக வலிவூட்டலுக்கான முடுக்கிகள் 2-மெர்காப்டோபென்சோதயாசோல்களை அடிப்படையாகக் கொண்டவை. இந்த வளையம் நேரியல் அல்லாத ஒளியியலில் ஒரு சாத்தியமான அங்கமாகும். பென்சோதயசோல் வழிப்பெறுதி ஆர்சனிக்கை கண்டறிதலுக்கான சாயமாக பரிந்துரைக்கப்படுகிறது.
# சியார்சியா தேசிய காற்பந்து அணி


**சியார்சியா தேசிய காற்பந்து அணி** அல்லது **ஜோர்ஜியத் தேசியக் காற்பந்து அணி** (*Georgia national football team*, ) என்பது ஆண்கள் பன்னாட்டுக் காற்பந்துப் போட்டிகளில் சியார்சியாவைப் பிரதிநிதித்துவப்படுத்தும் அணியாகும். இது சியார்சியக் கால்பந்துக் கூட்டமைப்பால் கட்டுப்படுத்தப்படுகிறது. சியார்சிய அணியின் முதல் போட்டி 1990 இல் அந்நாடு சோவியத் ஒன்றியத்தின் ஒரு பகுதியாக இருந்தபோது நடைபெற்றது. யூஈஎஃப்ஏ யூரோ 1996 முதல் ஒவ்வொரு பெரிய போட்டிகளுக்கும் சியார்சிய அணி தகுதி பெற முயற்சித்துள்ளது, இந்நாட்டின் முதல் பன்னாட்டுப் பங்கேற்பு யூரோ 2024 இல் ஆகும். சியார்சியத் தேசிய அணியின் உள்ளூர் ஆட்டங்கள் திபிலீசியில் உள்ள போரிசு பைச்சாட்சே தினாமோ திடலில் விளையாடப்படுகின்றன.  

சியார்சிய காற்பந்துக் கூட்டமைப்பு ஐரோப்பிய காற்பந்துச் சங்கங்களின் ஒன்றியம், பன்னாட்டுக் காற்பந்துச் சங்கங்களின் கூட்டமைப்பு ஆகியவற்றில் 1992 இல் உறுப்பினரானது, இது சியார்சியாவிற்கு போட்டிகளில் விளையாட உதவியது. இவற்றில் முதலாவது செப்டம்பர் 1994 இல், யூரோ 1996 இற்கான தகுதிப் போட்டியின் ஒரு பகுதியாக மல்தோவாவிடம் 1-0 என்ற கணக்கில் தோல்வியடைந்தது. சியார்சியா தனது குழுவில் மல்தோவா, வேல்சு, அல்பேனியா அணிகளைவிட மூன்றாவது இடத்தைப் பிடித்தது, ஆனால் இரண்டாவது இடத்தைப் பிடித்த பல்கேரியாவில் இருந்து ஏழு புள்ளிகள் பின்தங்கிய நிலையில் இருந்தது.  

சியார்சியா பிரான்சில் நடைபெற்ற 1998 உலகக்கோப்பை காற்பந்து போட்டிக்கு விளையாடத் தகுதி பெறவில்லை. அப்போது சியார்சியா பிஃபா உலகத் தரவரிசையில் 42-ஆவது நிலையில் இருந்தது.  

யூரோ 2024 இற்கான தகுதி-காண் போட்டியில் 0-0 என்ற கோல் கணக்கில் கிரேக்கத்தை சமன்நீக்கி மோதலில் 4–2 என்ற கணக்கில் தோற்கடித்தது, இது சியார்சியாவின் முதல் பன்னாட்டுப் போட்டிக்கு உத்தரவாதம் அளித்தது.
# எல். பி. ஆர். வர்மா


**இலட்சுமிபுரம் அரண்மனை திருநாள் ரவி வர்மா** (*Lakshmipuram Palace Pooram Thirunal Ravi Varma*) (1926–2003) ஓர் கருநாடக இசைக் கலைஞரும், பாடலாசிரியரும், இசை இயக்கநரும், பாடகரும், திரைக்கதை ஆசிரியரும் மற்றும் நடிகரும் ஆவார்.  

## வாழ்க்கை
வர்மா, இந்தியாவின் கேரள மாநிலத்திலுள்ள ( திருவிதாங்கூர் மாநிலத்திலிருந்தது) சங்கனாச்சேரியில் புழவத்து லட்சுமிபுரம் அரண்மனையில் பிறந்தார். இவர் தனது எட்டு வயதில் இசையைக் கற்கத் தொடங்கினார். முத்தையா பாகவதர் , செம்மங்குடி சீனிவாச ஐயர் மற்றும் மதுரை கேசவ பாகவதர் ஆகியோரிடம் பயிற்சி பெற்றார்.  

இவர் தென்னிந்தியாவில் ஏராளமான கருநாடக இசை நிகழ்ச்சிகளை நடத்தியுள்ளார். பல மலையாளத் திரைப்படங்களுக்கும் மற்றும் தொழில்முறை நாடகங்களுக்கும் இசையமைத்துள்ளார். இவரது குடும்பர்ம் பரப்பனங்கடி அரச குடும்பத்தைச் சேர்ந்தது (வடக்கு கேரளாவின் ஒரு பகுதியான மலபார் ). பின்னர் அவர்கள் சங்கனாசேரியில் குடியேறினர். இவர் பொதுவாக மலையாள மொழியில் இசை நிகழ்ச்சிகளை நிகழ்த்தினார். 1978 ஆம் ஆண்டில், இவர் கேரள சங்கீத நாடக அகாடமி விருதைப் பெற்றார்.  

மோகன்லால் விசுவநாத பாகவதராக நடித்த *அயிதம்* (1988) என்ற மலையாளத் திரைப்படத்தில் இவரும் நடித்துள்ளார்.  

## இறப்பு
வர்மா தனது 76வது வயதில் 2003 ஜூலை 6 அன்று காலமானார்.
# மலேசிய இலக்கவியல் அமைச்சர்



**மலேசிய இலக்கவியல் அமைச்சர்** (ஆங்கிலம்: *Minister of Digital of Malaysia*; மலாய்: *Menteri Digital Malaysia*) என்பவர் மலேசிய இலக்கவியல் அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.  

முன்பு இந்த அமைச்சு, **மலேசியத் தொடர்பு மற்றும் பல்லூடகத் துறை அமைச்சு** (*Ministry of Communications and Multimedia of Malaysia*) என்று அழைக்கப்பட்டது. மலேசியப் பிரதமர் டத்தோ ஸ்ரீ அன்வார் இப்ராகிம், 2022 டிசம்பர் 3-ஆம் தேதி, அவரின் அன்வார் இப்ராகிம் அமைச்சரவையை அமைத்தபோது **மலேசிய தொடர்பு மற்றும் இலக்கவியல் அமைச்சு** எனும் பெயரில் ஓர் அமைச்சை நடைமுறைக்குக் கொண்டு வந்தார்.  

அன்வார் இப்ராகிம் இரண்டாம் அமைச்சரவை அறிவிக்கப்படுவதற்கு முன்னர், 12 டிசம்பர் 2023-இல், இலக்கவிவல் துறைக்கு **மலேசிய இலக்கவியல் அமைச்சு** என ஒரு புதிய அமைச்சு உருவாக்கப்பட்டது.  

## அமைப்பு

- **தகவல் தொடர்பு மற்றும் இலக்கவியல் அமைச்சர்**
  - **தகவல் தொடர்பு மற்றும் இலக்கவியல் துணை அமைச்சர்**
    - **பொது செயலாளர்**
      - **துணைப் பொதுச் செயலாளர் (செயல்பாடுகள்)**
      - **மூத்த துணைச் செயலாளர் (மேலாண்மை)**

## இலக்கவியல் அமைச்சர்களின் பட்டியல்
இலக்கவியல் அமைச்சராகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| அன்வார் இப்ராகிம் |
| --- |
# திபு மக்களவைத் தொகுதி



**திபு மக்களவைத் தொகுதி** (*Diphu Lok Sabha constituency*) என்பது வடகிழக்கு இந்திய மாநிலமான அசாம் மாநிலத்தில் உள்ள 14 மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.  

அசாமில் உள்ள நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் குறித்த இறுதி உத்தரவை இந்தியத் தேர்தல் ஆணையம் 11 ஆகத்து 2023 அன்று வெளியிட்டது.  

## சட்டமன்றப் பிரிவுகள்
திபு மக்களவைத் தொகுதியின் கீழ் பின்வரும் சட்டமன்றத் தொகுதிகள் உள்ளன.  
| 108 | போகாஜான் | பழங்குடியினர் | கர்பி ஆங்கலாங் |  |
| --- | --- | --- | --- | --- |
| 109 | ஹவுராகாட் |  |  |  |
| 110 | திபு | பழங்குடியினர் |  |  |
| 111 | ரோங்காங் | பழங்குடியினர் | மேற்கு கர்பி ஆங்கலாங் |  |
| 112 | அம்ரி. |  |  |  |
| 113 | ஹபலாங் | பழங்குடியினர் | திமா ஹசாவோ | } |

## நாடாளுமன்ற உறுப்பினர்கள்
| 2024 இந்தியப் பொதுத் தேர்தல் | **அமர் சிங் திசோ** | பாஜக |
| --- | --- | --- |

## தேர்தல் முடிவுகள்
### 2024
# கமலேசு ஜாங்ரே



**கமலேசு ஜாங்ரே** (*Kamlesh Jangre*) இந்திய அரசியல்வாதியும் பாரதிய ஜனதா கட்சியினைச் சேர்ந்த இந்திய நாடாளுமன்ற உறுப்பினர் ஆவார். இவர் ஜன்ஜ்கீர்-சம்பா மக்களவைத் தொகுதியிலிருந்து நாடாளுமன்ற உறுப்பினராக உள்ளார். இவர் அகில பாரத வித்தியார்த்தி பரிசத் உறுப்பினராகவும், பாஜக மகிளா மோர்ச்சா சர்குஜா மாவட்டத் தலைவராகவும் 2015 முதல் 2020 வரை பணியாற்றியுள்ளார். 2024ஆம் ஆண்டு நடைபெற்ற பொதுத்தேர்தலில் மீண்டும் போட்டியிட்டு வெற்றி பெற்று மக்களவை உறுப்பினராகத் தேர்ந்தெடுக்கப்பட்டுள்ளார்.
# ஆதித்யா யாதவ்



**ஆதித்யா யாதவ்** (*Aditya Yadav*; பிறப்பு 1988) ஓர் இந்திய அரசியல்வாதியும் பதாயூன் மக்களவைத் தொகுதியின் மக்களவை உறுப்பினரும் ஆவார். இவர் சமாஜ்வாதி கட்சியினைச் சார்ந்தவர்.  

## அரசியல் வாழ்க்கை
2024ஆம் ஆண்டு நடைபெற்ற இந்தியப் பொதுத் தேர்தலில், பதாவுன் மக்களவைத் தொகுதியிலிருந்து துர்விஜய் சிங் சக்யாவை (பாஜக) 35,067 வாக்குகள் வித்தியாசத்தில் தோற்கடித்து வெற்றி பெற்றார்.  

## இளமை
யாதவ் 1988இல் சிவபால் சிங் யாதவின் மகனாகப் பிறந்தார். யாதவ் லக்னோவின் லா மார்டினியர் கல்லூரியில் பள்ளிப்படிப்பை முடித்தார். கல்லூரி கல்வியினை லக்னோ பல்கலைக்கழகத்திலும் (இளங்கலை வணிக நிர்வாகம்) 2012ஆம் ஆண்டும் 2014-இல் சுற்றுலா நிர்வாகவியலில் முதுகலை பட்டத்தினையும் முடித்தார்.  

## தனிப்பட்ட வாழ்க்கை
யாதவ் 10 மார்ச் 2016 அன்று இராஜ்லட்சுமி சிங் யாதவை மணந்தார்
# வி. ஆர். தனம்


**வி. ஆர். தனம்** என்பவர் பழம்பெரும் கருநாடக இசைப் பாடகியும், திரைப்பட நடிகையும், பாடகியும் ஆவார்.  

## இவர் பின்னணி பாடிய திரைப்படங்கள் சில
- சாந்த சக்குபாய் (1939)
- அபலை (நடிப்பு, பாடல், 1940)
- சிவகவி (1943)
# வார்ப்புரு:விக்கித்திட்டம் தமிழ்த் திரைப்படம்

| **** என்னும் கட்டுரை தமிழ்த் திரைப்படம் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் தமிழ்த் திரைப்படம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# சோனித்பூர் மக்களவைத் தொகுதி


**சோனித்பூர் மக்களவைத் தொகுதி** (*Sonitpur Lok Sabha constituency*) என்பது இந்தியாவின் அசாம் மாநிலத்தில் உள்ள 14 மக்களவைத் தொகுதிகளில் ஒன்றாகும்.  

## சட்டசபை பிரிவுகள்

| 65 | தேகியஜூலி |  |
| --- | --- | --- |
| 66 | பர்ச்சலா |  |
| 67 | தேஜ்பூர் |  |
| 68 | ரங்கபர |  |
| 69 | நடுவர் |  |
| 70 | பிசுவநாத் |  |
| 71 | பெகாலி |  |
| 72 | கோக்பூர் |  |
| 73 | பிக்பூரியா | } |

## நாடாளுமன்ற உறுப்பினர்கள்
| 2024 | இரஞ்சித் தத்தா | பாஜக | பிரேம்லால் கஞ்ஜூ | இதேகா |
| --- | --- | --- | --- | --- |

## தேர்தல் முடிவுகள்
### 2024
# மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர்


**மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர்** (ஆங்கிலம்: *Minister of Domestic Trade and Costs of Living of Malaysia*; மலாய்: *Menteri Perdagangan Dalam Negeri dan Kos Sara Hidup*) என்பவர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.  

மலேசியாவின் உள்நாட்டு வணிகம் தொடர்பான நடவடிக்கைகளைக் கண்காணிக்கும் இந்த அமைச்சு; மக்களின் வாழ்க்கைச் செலவுகள் தொடர்பான செயல்பாடுகளிலும் கவனம் செலுத்தி வருகிறது. அண்மைய காலங்களில், வாழ்க்கைச் செலவுகள் குறித்து பொதுமக்களின் புகார்களை உடனுக்குடன் நிவர்த்தி செய்யும் செயல்பாடுகளிலும் இந்த அமைச்சு முனைப்பு காட்டி வருகிறது.  

## அமைப்பு

- **உள்நாட்டு வர்த்தகம் மற்றும் வாழ்க்கைச் செலவு அமைச்சர்**
  - **உள்நாட்டு வர்த்தகம் மற்றும் வாழ்க்கைச் செலவு துணை அமைச்சர்**
    - **பொது செயலாளர்**
      - **துணைப் பொதுச் செயலாளர்** (**உள்நாட்டு வர்த்தகம்**) (**Domestic Trade**)
      - **துணைப் பொதுச் செயலாளர்** (**நுகர்வோர் மற்றும் மேலாண்மை**) (**Consumerism and Management**)

## அமைச்சர்களின் பட்டியல்
உள்நாட்டு வர்த்தகம் மற்றும் வாழ்க்கைச் செலவு அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

### உள்நாட்டு வணிகத் துறை

| மகாதீர் பின் முகமது
<small>(IV)</small> |  |  |
| --- | --- | --- |
| 12 டிசம்பர் 2023 | பதவியில் உள்ளார் | } |

### வாழ்க்கைச் செலவுகள் துறை
வாழ்க்கைச் செலவுகள் துறை அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சி:**  

| அன்வார் இப்ராகிம்
<small>(I)</small> |  |  |
| --- | --- | --- |
| 12 டிசம்பர் 2023 | பதவியில் உள்ளார் | } |
# பக்கவாட்டு சுரப்பி

**பக்கவாட்டு சுரப்பி** (*Flank gland*) என்பது சிறப்புச் சுரப்பிகளில் ஒன்றாகும். இது உயிரியின் பக்கங்களிலும் பின்புறத்திலும் அமைந்துள்ளது. இவை வால்கள், மூஞ்சூறு, வெள்ளெலிகள் மற்றும் கிரிச்டிடே குடும்பத்தின் பிற உயிரினங்கள் உள்ளிட்ட சில கொறித்துண்ணிகளில் முக்கியமாகக் காணப்படுகிறது.  

பக்கவாட்டு சுரப்பி அடிவயிற்றின் ஒவ்வொரு பக்கத்திலும் பக்கவாட்டில் அமைந்துள்ளது. இது பெரும்பாலும் ஆண் மற்றும் பெண் என இரு உயிரிகளிலும் உள்ளது. இருப்பினும் இது சிற்றினங்கள் அடிப்படையில் மாறுபடும். மேலும் பொதுவாக ஆண்களில் பெரிய அளவில் காணப்படும். சில உயிரிகள், பக்கவாட்டு சுரப்பிகளை பொதுவாகப் பின்னங்கால் மூலம் உராய்ந்து எண்ணெய் பொருளின் சுரப்பை ஏற்படுத்துகிறது. இப்பகுதியில் சுற்றியுள்ள முடி தெளிவாகத் தெரியும். இவை ஒரு வகை இரசாயன வாசனையினை வெளிப்படுத்தும். இந்த வேதிப்பொருள் ஒரே சிற்றினத்தில் மாறுபடுவதுடன், பாலியல் முதிர்ச்சியின் காரணமாகவும் ஒரு தனிநபரில் வேறுபடுகின்றன. பக்கவாட்டு சுரப்பியின் சுரப்பு வழியாக வாசனை குறித்தல் காணப்படுகிறது. எடுத்துக்காட்டாக, சில ஆண் மைக்ரோடீன் கொறித்துண்ணிகள் இதனைப் பயன்படுத்தி அடையாளமிடுகின்றன. இவை பக்கவாட்டு சுரப்பியைத் தங்கள் காலால் மீண்டும் மீண்டும் சொறிந்து, பல முறை தரையில் வேதிப்பொருளை இடுகின்றன.  

ஆதிக்கம் செலுத்தும் தனிநபர்களில் சுரப்பு இடத்தில் ரோமத்தின் பொருத்தம் அடிபணிந்த தனிநபர்களைக் காட்டிலும் மிகவும் வெளிப்படையாகக் காணப்படும். இது சில காட்சி சமிக்ஞையாகச் செயல்படுகிறது. ஆண் தங்க வெள்ளெலிகள் மற்றும் ஆய்வக எலிகள் சண்டையிடுவதற்கான சோதனை சான்றுகளும் உள்ளன. இதன் பிறகு வெற்றி பெற்ற உயிரி பிறவற்றை விட வாசனையை அதிகம் குறிக்கும். இது ஆதிக்கம் செலுத்தும் உயிரியால் தங்களுக்கான பிராந்தியத்தை நிறுவப் பயன்படுத்தப்படுகிறது. கொறித்துண்ணிகள் தனிநபர்களின் இச்சுரப்பு நாற்றங்களை நினைவில் வைத்திருக்க முடியும் என்பதற்கும், பழக்கமானவர்களுக்கும் இல்லாதவர்களுக்கும் இடையில் பாகுபாடு காட்ட முடியும் என்பதற்கும் சான்றுகள் உள்ளன. நாற்றங்களின் இரசாயனக் குணங்கள் மிகவும் ஒத்திருந்தாலும் கூட, இவை பழக்கமில்லாத உறவினர்களுக்கும் அல்லாதவர்களுக்கும் இடையில் பாகுபாட்டைக் காட்ட முடியாது. கூடுதலாக, பெண் தங்க வெள்ளெலிகள் பழக்கமான உறவினர் அல்லாத நாற்றங்களுக்குப் பாலியல் விருப்பத்தைக் காட்டுகின்றன. பக்கச் சுரப்பியின் அளவு தனிநபர்களிடையே வேறுபடுகிறது. இருப்பினும் பக்கச் சுரப்பிகளின் அளவு மற்றும் ஆண்களில் இனப்பெருக்க வெற்றி இடையிலான தொடர்பு குறித்த ஆய்வுகள் முரண்பட்ட முடிவுகளைத் தருகின்றன.
# பினாக்கோ அடுக்கு

**பினாக்கோ அடுக்கு** (*Pinacoderm*) அல்லது பினாக்கோடெர்ம் என்பது பஞ்சுயிரி விலங்குகளில் உள்ள மேல் தோலுக்குச் சமமான (கடற்பஞ்சுகளின் தட்டையான புறப்பட்டை உயிரணு) உயிரணுக்களால் ஆன வெளிப்புற அடுக்கு ஆகும்.  

## கட்டமைப்பு
பினாக்கோ அடுக்கு தட்டையான புறப்பட்டை உயிரணுக்கள், தட்டையான மேற்புற உயிரணுக்களால் ஆனது. இவை கடற்பாசியின் அளவு மற்றும் வடிவத்தைச் சற்று மாற்ற விரிவடையவோ சுருங்கவோ செய்யலாம். இதில் துளை உயிரணுக்கள், முட்டை வடிவ உயிரணுக்கள் பினகோடெர்மிலிருந்து பட்டி உயிரணு அடுக்கு வரை (பட்டி உயிரணுக்கள் கொண்ட உடல் அடுக்கு) உள்ளன.
# புழையுடலி குழி

**புழையுடலி குழி** (*Spongocoel*) *பாராகாசுடர்* (அல்லது *பாராகாசுட்ரிக் குழி*) என்றும் அழைக்கப்படுகிறது. இது புழையுடலிகளின் பெரிய, மைய குழி ஆகும். நீரானது நூற்றுக்கணக்கான சிறிய துளைகள் வழியாக புழையுடலி குழிக்குள் நுழைகிறது (ஆசுடியா-உள் செல் துளை). உள்ளே நுழைந்த நீரானது பஞ்சுயிரியின் மேற்பகுதியில் காணப்படும் பெரிய திறப்பு (ஆசுகுலம்) வழியாக வெளியேறும். கடற்பாசி உடல் அமைப்பினைப் பொறுத்து (இது அஸ்கோனாய்டு, சைக்கோனாய்டு அல்லது லுகோனாய்டு), புழையுடலி குழி கடற்பாசியின் எளிய உட்புறப் பகுதியாகவோ அல்லது ஒரு சிக்கலான கிளைகளுடன் கூடிய உள் கட்டமைப்பாகவோ இருக்கலாம். உடல் திட்டம் அல்லது வகுப்பைப் பொருட்படுத்தாமல், புழையுடலி குழி வரிசையாக அமைந்த கொயனோ உயிரணுக்களால் சூழப்பட்டுள்ளது. இவை கசையிழையினைக் கொண்டுள்ளன. இவை புழையுடலி குழியினுள் நுழையும் நீரைத் தள்ளி, நீரோட்டத்தை உருவாக்குகின்றன.  

புழையுடலி குழி பல்வேறு வகையான உயிரணு வகைகளால் வரிசையாகச் சூழப்பட்டுள்ளது. இவை ஒவ்வொன்றும் ஒரு தனித்துவமான செயல்பாட்டைக் கொண்டுள்ளன.  

- துளை உயிரணுக்கள்- கடற்பாசியின் துளைகளை வரிசைப்படுத்தி, உயிரினத்திற்குள் நீர் செல்ல வழிவகுக்கும் கட்டமைப்பாகும்
- கொயனோசைட்டுகள் -கடற்பாசியின் நிலையான வடிகட்டி உணவளிக்கும் பொறிமுறைக்கு உள்நோக்கி நீரோட்டங்களை உருவாக்கும் கசையிழைகளுடன் கூடிய அமைப்பாகும்
- அமீபா உயிரணுக்கள் - உணவைக் கொண்டு செல்வதன் மூலமும்/அல்லது சேமிப்பதன் மூலமும் கழிவுகளை வெளியேற்றுவதன் மூலமும் கடற்பாசிக்குள் பல்வேறு செரிமானச் செயல்பாடுகளைச் செய்யும் இயக்க உயிரணுக்கள்.
# மெத்தில் வினைல் ஈதர்


## வினைகள்
மெத்தில் வினைல் ஈதர் மூலக்கூறின் ஆல்க்கீன் பகுதி பல வழிகளில் வினையாற்றுகிறது. இப்பண்பு பலபடியாக்கல் வினைக்கும் பாலிவினைல் ஈதர்களை உருவாக்கவும் வழிவகுக்கிறது. பலபடியாக்கல் வினை பொதுவாக போரான் முப்புளோரைடு போன்ற இலூயிசு அமிலங்களைக் கொண்டு தொடங்கப்படுகிறது.. வினைல் அசிடேட்டு மற்றும் வினைல் குளோரைடு ஆகியவற்றை பலபடியாக்கம் செய்து முறையே பாலிவினைல் அசிடேட்டு மற்றும் பாலிவினைல் குளோரைடை உருவாக்குவது போன்ற வினைத்திறன் முறையை இவ்வினையும் ஒத்ததாக உள்ளது.  

மெத்தில் வினைல் ஈதர் [4+2] வளையக்கூட்டு வினைகளிலும் பங்கேற்கிறது. அக்ரோலின் உடனான இதன் வினை குளுடரால்டிகைடை வணிக ரீதியாகத் தயாரிக்கும் முறையின் முதல் படியாகும்.  

ஆக்சிசனை ஒட்டிய வினைல் கார்பனில் ஆல்க்கீனை புரோட்டான் நீக்கம் செய்ய இயலும். குறிப்பாக, இந்த அணுகுமுறை சிலிக்கான், செருமேனியம் மற்றும் வெள்ளீயம் ஆகியவற்றின் பல்வேறு அசைல் வழிப்பெறுதிகளை தயாரிக்க அனுமதிக்கிறது. இவற்றை மற்ற வழிகளில் எளிதாக உருவாக்க முடியாது.  

## நச்சுத்தன்மை
வினைல் ஈதர்களின் நச்சுத்தன்மை பெரிதும் ஆராயப்படுகிறது. ஏனெனில் இருவினைல் ஈதர் ஒரு மயக்க மருந்தாகப் பயன்படுத்தப்படுகிறது. மெத்தில் வினைல் ஈதரின் உயிர் கொல்லும் அளவு 4 கி/கி.கி (எலிகள், வாய்வழி) என்பதை விட அதிகமாக உள்ளது.
# திரெடோடிக்டிடே



**திரெடோடிக்டிடே** என்பது செப்ட்ருலோபோரா வரிசையில் உள்ள கண்ணாடி கடற்பாசிகளின் குடும்பமாகும்.  

## பேரினங்கள்
*திரெடோடிக்டிடே* குடும்பத்தில் பின்வரும் பேரினங்கள் உள்ளன.  

- *அனோமோகோன்* <small>இஜிமா, 1927</small>
- *கெக்சாக்டினெல்லா* <small>கார்ட்டர், 1885</small>
- *சைலோகாலிக்சு* <small>இஜிமா, 1927</small>
- *இசுகிளிரோதாம்னபிசு* <small>வில்சன், 1904</small>
- *இசுகிளிரோதாம்னசு* <small>மார்சல், 1875</small>
- *திரெடோகாலிக்ஸ்* <small>சூல்சு, 1901</small>
- *திரிடோடிக்டைம்* சூ<small>ல்சு, 1886</small>
# கபுர்தலாவின் தாரா தேவி


**தாரா தேவி** (*Tara Devi*) (22 ஜனவரி 1911-8 டிசம்பர் 1946), செக் நாட்டைச் சேர்ந்த நடிகையும் மற்றும் நடனக் கலைஞரும் ஆவார். இவர் 1942 ஆம் ஆண்டில் இந்தியாவின் கபூர்தலா சமஸ்தானத்தைச் சேர்ந்த மன்னர் ஜகத்ஜித் சிங்கின் ஆறாவது மனைவியாக இருந்தார். வியன்னாவில் தாரா தேவி பர்க் நாடக அரங்கத்தில் என்ரிக் இப்சானின் நாடகமான *பீர் கின்ட்* என்ற நாடகத்தில் அனித்ராவாக நடித்தபோது இவர்கள் சந்தித்து திருமணம் செய்து கொண்டனர்.}}  

## ஆரம்பகால வாழ்க்கை.
நினா என்றும் அழைக்கப்படும் தாரா தேவி, வியன்னாவின் நடிகை மரியா எலனோரா குரோசுபுக்கு யூஜெனி குரோசுப் எனப் பிறந்தார்.  
## குறிப்பு
# இர. பி. பட்நாயக்


**இரவீந்திர பிரசாத் பட்நாயக்** (*Ravindra Prasad Patnaik*) ஓர் இந்திய இசையமைப்பாளரும், பாடகரும், நடிகரும், திரைக்கதை ஆசிரியரும் மற்றும் திரைப்பட இயக்குநரும் ஆவார். இவர் தெலுங்கு, கன்னடம் மற்றும் தமிழ் மொழிப் படங்களில் பணியாற்றுகிறார். இவர் மூன்று தென்னிந்திய பிலிம்பேர் விருதுகளையும் மூன்று நந்தி விருதுகளையும் பெற்றுள்ளார். இவர் தனது நேரடி இசை நிகழ்ச்சிகளை நிகழ்த்துவதற்காக உலகம் முழுவதும் சுற்றுப்பயணம் செய்துவருகிறார்..  

பட்நாயக் திரைப்பட இயக்குநராக வேண்டும் என்ற விருப்பத்துடன் திரைப்படத் துறையில் நுழைந்தார். முதலில் *நீகோசம்* திரைப்படத்தின் மூலம் இசையமைப்பாளராக தனது தொழில் வாழ்க்கையைத் தொடங்கினார். ஒளிப்பதிவாளராக இருந்து இயக்குநராக மாறிய தேஜா இவருக்கு *சித்திரம்* படத்தின் மூலம் ஒரு வாய்ப்பை கொடுத்தார். பட்நாயக் 2008 ஆம் ஆண்டு வெளியான *அந்தமைன மனசுலோ* படத்தின் மூலம் இயக்குநராக அறிமுகமானார். பின்னர், *மனலோ ஒக்கடு* படத்தை இயக்கினார். இவரது சகோதரர் கௌதம் பட்நாயக் என்பவரும் *கேராட்டம்* (2011) என்ற திரைப்படத்தின் மூலம் இயக்குநராக அறிமுகமானார்.
# சுக்ஜித் சிங் (இராணுவ வீரர்)


**சுக்ஜித் சிங்** (*Sukhjit Singh*) (பிறப்பு அக்டோபர் 15,1934) ஓர் முன்னாள் இந்திய இராணுவ அதிகாரியாவார். 1971 இல் நடைபெற்ற இந்தியா-பாக்கிஸ்தான் போரில் பசந்தர் என்ற இடத்தில் எதிரிகளை எதிர்கொண்டதில் இவரது தலைமை மற்றும் தைரியத்திற்காக, இந்தியாவின் இரண்டாவது மிக உயர்ந்த விருதான மகா வீர சக்கரம் இவருக்கு வழங்கப்பட்டது.  

## ஆரம்பகால வாழ்க்கை.
இளவரசர் சுக்ஜித் சிங் 1934 அக்டோபர் 15 அன்று பெங்களூரில் பட்டத்து இளவரசரான பரம்ஜித் சிங் சாகிப் பகதூர் (ஜகத்ஜித் சிங்கின் மகன்) அவரது இரண்டாவது மனைவி லீலாவதி தேவி என்பவருக்கு இரண்டாவது குழந்தையாக பிறந்தார்.  

தேராதூனின் தூன் பள்ளியில் கல்வி பயின்ற இவர், பின்னர் இந்தியப் படைத்துறைக் கல்விக்கூடத்தில் இராணுவப் பயிற்சிப் பெற்றார்.  

## இராணுவப் பணி
1971ஆம் ஆண்டு நடைபெற்ற இந்தியா-பாக்கித்தான் போரின்போது, படைப்பகுதித் தலைவர் சுக்ஜித் சிங் லெப்டினன்ட் கர்னல் பதவியை வகித்தார். பசந்தர் போரில், டிசம்பர் 8ஆம் தேதி இரவு, படைப்பிரிவு பாக்கித்தான் எல்லைக்குள் நுழைந்து நைனான் கோட் அருகே தன்னை நிலைநிறுத்திக் கொண்டது. டிசம்பர் 10 அன்று, பாக்கித்தான் படைகள் தாக்குதலை நடத்தின. அதை சுக்ஜித் சிங்கின் படைப்பிரிவு வெற்றிகரமாக எதிர்த்தது. ஒரே ஒரு பீரங்கி வண்டி மட்டுமே இழந்த பிறகு இவரது பிரிவு பாக்கித்தான் படையை பின்வாங்க கட்டாயப்படுத்தியது. அடுத்த நாள், நடந்த சண்டையில், இவரது படைப்பிரிவு எதிரிகளின் எட்டு பீரங்கி வண்டிகளை அழித்தது. மேலும் ஒரு சிலரை கைது செய்தது.  

## விருது
பசந்தர் போரில் லெப்டினன்ட் கர்னல் சுக்ஜித் சிங்கின் முயற்சிகளை அங்கீகரிக்கும் வகையில், இந்தியாவின் இரண்டாவது மிக உயர்ந்த விருதான மகா வீர சக்கரம் விருது வழங்கப்பட்டது.
# தக்குமல்லா பிரசாதா ராவ்



**தக்குமல்லா பிரசாதா ராவ்** (*Daggumalla Prasada Rao*) ஓர் இந்திய அரசியல்வாதியும் மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் சித்தூர் மக்களவைத் தொகுதியிலிருந்து இந்திய நாடாளுமன்ற மக்களவைக்கு உறுப்பினராகத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.